Euskadi Ta Askatasuna

Euskadi ta Askatasuna (n'asturianu, País Vascu y Llibertá), conocida como ETA, foi una organización terrorista que nagua por afitar un estáu vascu socialista ya independiente a partir del amiestu de dellos territorios españoles y franceses formaos poles comunidaes españoles del País Vascu y Navarra y les provincies franceses de Zuberoa, Baxa Navarra y Lapurdi.

Ta reconocía como organización terrorista polos principales organismos internacionales, por mor del usu que fai d'aiciones violentes como l'asesinatu y el secuestru, amás de la estorsión a empreses ya industriales col cobru del nomáu «impuestu revolucionariu», una de les sos fontes d'ingresos. Anguaño lleven asesinaes 817 persones.

Pente la so trayeutoria, ETA decretó cinco tregües totales, y otres tantes parciales, col envís d'entamar procesos de negociación empobinaos al cese de la so actividá. El más prolongáu d'esos periodos foi ente'l 16 de setiembre de 1998 y el 3 d'avientu de 1999, nel que se caltuvieron dellos contautos col Gobiernu español, entós presidíu por José María Aznar. El 22 de marzu de 2006, y col socialista José Luis Rodríguez Zapatero como presidente del executivu español, ETA da anunciu d'un alto'l fueu permanente que concluyó 'de facto' el 30 d'avientu de 2006 cola esplosión d'una furgoneta bomba nel Aeropuertu de Barajas, en Madrid, que provocó la muerte a dos persones. Sicasí, la banda nun da por fináu el procesu hasta'l 5 de xunu de 2007, cuando nun comunicáu nuevu anuncia la vuelta a la actividá armada pal día siguiente.

El 20 d'ochobre de 2011 ETA anunciaba nun comunicáu'l cese definitivu de la so actividá armada.

+ Víctimes Civiles  341 Militares y policíes  481 Total  822 Fonte: Ministeriu españolde l'Interior    

 ETA n'Asturies 

 1979: ETA atraca la oficina principal del Banco Herrero n'Uviéu, con ayuda de miembros de CNA onde robaron 100 millones de pesetes.

 26/9/1995: La llinia de Feve que xune Asturies con Galicia permaneció cortada varies hores tres recibise una llamada en nome d'ETA alvirtiendo de la esistencia d'un artefautu nel trayeutu Uviéu-El Ferrol.

 3/11/1996: ETA colocó na sede del Palaciu de Xusticia de Xixón 20 quilogramos d'esplosivos qu'ocasionaron daños materiales por un valir cercanu a los 50 millones de pesetes. Esta foi la primer vegada que la banda terrorista recurrió a la colocación d'esplosivos n'Asturies.

 21/7/1997. Dos granaes que teníen como oxetivu'l Cuartel del Cuerpu Nacional de Policía de Buenavista, n'Uviéu, españaron nel centru de la ciudá. La Policía desautivó darréu una trampa-bomba colocada xunto a ún de los llanzagranaes.

 Referencies 

 Enllaces esternos 
 Videu d'ETA 2007 (1/2)
 Videu d'ETA 2007 (2/2)

*